***Zapisnik***

**korespondenčne seje sveta zavoda z dne 8. in 9. 12. 2016**

*Prisotnost*

Prisotni: Matej Matkovič, Marica Domitrovič, Nataša Weiss, Slavica Bukovec, Aziza Bekrić, Jasmina Vojsk Jakofčič, Martina Simonič Adamič, Peter Štukelj, Melita Kmet Ličen, Tomaž Černe, Patricija Pavlin Pašič

Zaradi nujnosti obravnave sklepa o imenovanju ravnateljice in vseh nadaljnjih postopkov, ki jih je potrebno sprejeti do začetka njenega mandata 31. 12. 2016, je predsednik Sveta zavoda, v skladu s 30. členom poslovnika Sveta zavoda OŠ Semič, sklical korespondenčno 5. sejo Sveta zavoda. O sklepih so člani Sveta zavoda glasovali z glasovnico.

*Dnevni red:*

*1. Potrditev zapisnika prejšnje seje*

*2. Sprememba 34. člena pravilnika sveta zavoda OŠ Semič*

*3. Sprejetje sklepa o imenovanju ravnateljice*

*4. Pobude, predlogi, vprašanja*

**K 1. točki**

Člani Sveta zavoda so dobili zapisnik prejšnje seje. Na zapisnik ni bilo pripomb in je sprejet s soglasjem vseh članov.

***Sklep:***

***Člani sveta zavoda potrjujejo zapisnik zadnje seje sveta zavoda v predlagani vsebini.***

***K 2. točki***

Predsednik Sveta zavoda predlagam spremembo 34. člena Poslovnika Sveta zavoda. Predlaga, da se k zapisanemu členu doda: Če je do naslednje predvidene seje več kot 1 mesec in predsednik Sveta zavoda oceni, da je sprejetje zapisnika pomembno za nadaljnje postopke ali obveščanje javnosti, se lahko zapisnik seje sprejme korespondenčno. V tem primeru se na naslednji seji lahko izpusti prva točka.

Predsednik Sveta zavoda je pojasnil, da zapisnik postane pravnomočen in ga lahko objavimo, ga je potrebno sprejeti. V primeru te seje bi bil ta zapisnik sprejet predvidoma v februarju. Glede obveščanja javnosti, je prav, da se ga objavi že prej. Sprejetje  tega sklepa ne bi spreminjalo utečene prakse, ampak zgolj dopuščalo drugo možnost.

Člani Sveta zavoda so spremembo 34. člena Poslovnika Sveta zavoda soglasno podprli.

***Sklep:***

***34. člen poslovnika Sveta zavoda OŠ Semič se dopolni s predlogom: »Če je do naslednje predvidene seje več kot 1 mesec in predsednik Sveta zavoda oceni, da je sprejetje zapisnika pomembno za nadaljnje postopke ali obveščanje javnosti, se lahko zapisnik seje sprejme korespondenčno. V tem primeru se na naslednji seji lahko izpusti prva točka.«***

***K 3. točki***

Ministrstvo za izobraževanje, znanost in šport (MIZŠ) je izdalo pozitivno mnenje za imenovanje ravnateljice. V skladu z 10. členom pravilnika o imenovanju ravnatelja je potrebno sprejeti sklep o imenovanju ravnatelja. V skladu 46. členom ZOFVI je sklep sprejet z večino glasov vseh članov. Predlog sklepa je podan v prilogi.

Predsednik Sveta zavoda je pojasnil, da je sklep usklajen z predlagano obliko MIZŠ. V primeru, da se sklepa v predlagani obliki ne sprejme, bo potrebno sprejeti ugotovitveni sklep, da noben kandidat ni bil imenovan. Hkrati pa bi morali začeti z novim postopkom izbire ravnatelja. V primeru sprejetja sklepa v predlagani obliki, bodo v skladu z 12. členom postopka imenovanja ravnatelja vsem kandidatom poslana obvestila o imenovanju oz. neimenovanju. Po tem imajo kandidati 15 dni časa za vpogled v dokumentacijo in morebitno pritožbo.

Člani Sveta zavoda so soglasno podprli sprejetje sklepa v predlagani obliki.

***Sklep:***

***Sklep o imenovanju ravnateljice se sprejme v predlagani obliki.***

***K 4. točki***

Matej Matkovič je vprašal na kakšen način bi se zahvalili ravnateljici ob njeni upokojitvi, za sodelovanje s Svetom zavoda. Aziza Bekrič je povedala, da je prav, da se ravnateljici zahvalimo. Marica Domitrovič je predlagala pisno zahvalo v imenu zavoda, Martina Simonič Adamič je predlagala šopek rož, Tomaž Černe pa je predlagal, da se podari ravnateljici sliko Semiške osnovne šole. Predsednik se je odločil, da se ravnateljici da pisno zahvalo in simbolično darilo.

Peter Štukelj je povedal, da imajo učenci do 6. razreda osebne garderobne omarice. Predlaga, da se v garderobe namestijo klopi, na katere se bodo učenci med preobuvanjem lahko usedli. Prelog je bil posredovan ravnateljici, ki je odvrnila, da šola trenutno nima sredstev za to investicijo, ter da ima prioriteto nabava garderobnih omaric za učence, ki jih še nimajo.

Melita Kmet Ličen je izrazila željo, da bi izrekla pohvalo ga. Anželiki Mitrovič in njenemu nenehnemu sodelovanju skupaj z otroki na občinskih prireditvah, kot tudi prireditvah vezanih na sam kraj.

V prilogi pošte so člani Sveta zavoda dobili glasovnico, kjer so glasovali o prvih treh točkah in dopisali 4. točko. Izpolnjeno glasovnico so vsi vrnili v dogovorjenem roku na elektronski naslov projekt1.osnmbo@guest.arnes.si.

Zapisal: Matej Matkovič

Predsednik sveta zavoda:

Matej Matkovič